|  |  |  |
| --- | --- | --- |
| Prvi.jpg | | 23. III 2020. Број **72/20** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **март 2020.** |

**Просјечна плата након опорезивања у фебруару 957 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 413 КМ, а најнижа у подручју *Грађевинарство* 657 КМ**

Просјечна мјесечна плата након опорезивања у Републици Српскојисплаћена у фебруару 2020. године износила је957 КМ, док је просјечна мјесечна бруто плата износила 1 485 КМ.

Просјечна плата након опорезивања исплаћена у фебруару 2020. у односу на исти мјесец претходне године номинално је већа за 6,7%, а реално за 6,6%, док је у односу на јануар 2020. номинално већа за 4,6%, а реално за 4,5%.

Посматрано по подручјима, у фебруару 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 413 КМ. Са друге стране, најнижа просјечна плата након опорезивања у фебруару 2020. исплаћена је у подручју *Грађевинарство*,657 КМ.

У фебруару 2020. године, у односу на фебруар 2019, највећи номинални раст плате након опорезивања забиљежен је у подручјима *Дјелатности пружања смјештаја, припреме и послуживања хране, хотелијерство и угоститељство* 19,2%, *Административне и помоћне услужне дјелатности* 13,5% и *Умјетност, забава и рекреација* 8,7%.

У истом периоду смањење плате у номиналном износу забиљежено је једино у подручју *Стручне, научне и техничке дјелатности* 0,3%.

KM



Графикон 1. Просјечнe платe након опорезивања по мјесецима

**Мјесечна инфлација у фебруару 2020. године 0,1%**

**Годишња инфлација (II 2020/II 2019) 0,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2020. године у односу на исти мјесец претходне године, у просјеку су више за 0,1%.

Од 12 главних одјељака производа и услуга, више цијене на годишњем нивоу забиљежене су у седам, ниже цијене у четири, док су цијене у једном одјељку остале непромијењене.

Највећи годишњи раст цијена у фебруару 2020. године, забиљежен је уодјељку *Алкохолна пића и дуван* 5,4% усљед виших цијена од почетка године у групи Дуван од 7,0%, затим у одјељку *Рекреација и култура* 3,0% због виших цијена у групама Путни аранжмани од 7,8%, Услуге рекреације и спорта од 5,8% и Већа трајна добра за рекреацију од 5,6%, затим у одјељку *Здравство* 0,8% усљед повећања у групи Остали медицински производи од 2,4%. У одјељцима *Становање* и *Комуникације* забиљежено је повећање од по 0,7%, док су у одјељку *Ресторани и хотели* цијене на годишњем нивоу повећане за 0,6%. Више цијене у одјељку *Храна и безалкохолна пића* 0,4% забиљежену су у групама Воће од 8,4%, Хљеб и житарице од 3,4% и Месо од 3,0%.

У одјељку *Образовање* цијене су у просјеку остале непромијењене.

Највећи пад цијена на годишњем нивоу у фебруару 2020. године забиљежен је у одјељку *Одјећа и обућа* 8,7%, усљед сезонских снижења конфекције и обуће током године, затим у одјељку *Намјештај и покућство* 2,2%, због нижих, акцијских цијена у групама Теписи и друге подне облоге од 5,7%, Већи алат и опрема од 4,9% и Потрошна добра за домаћинство од 4,2%. Ниже цијене у одјељку *Превоз* од 0,3% забиљежене су у групама Бицикли од 4,1% и Ваздушни превоз путника од 3,7%, док је у одјељку *Остала добра и услуге* забиљежено смањење од 0,1%.

Графикон 2. Мјесечна и годишња инфлација

**Покривеност увоза извозом у периоду јануар - фебруар 2020. године 77,7%**

У фебруару 2020. године остварен је извоз у вриједности од 286 милиона КМ и увоз у вриједности од 391 милион КМ.

У оквиру укупно остварене робне размјене Републике Српске са иностранством у фебруару 2020. године, проценат покривености увоза извозом износио је 73,3%.

У периоду јануар - фебруар 2020. године остварен је извоз у вриједности од 537 милиона КМ, што је за 4,6% мање у односу на исти период претходне године. Увоз је, у истом периоду, износио 692 милиона КМ, што је за 2,9% више у односу на исти период претходне године. У прва два мјесеца 2020. године, проценат покривеност увоза извозом износио је 77,7%.

У погледу географске дистрибуције робне размјене Републикe Српскe са иностранством, у периоду јануар - фебруар 2020. године, највише се извозило у Хрватску и то у вриједности од 79 милиона КМ, односно 14,8% и у Италију  
78 милиона КМ, односно 14,6% од укупно оствареног извоза. У истом периоду, највише се увозило из Србије и то у вриједности од 111 милионa КМ, односно 16,0% и из Италије, у вриједности од 97 милиона КМ, односно 14,1% од укупно оствареног увоза.

Посматрано по групама производа, у периоду јануар - фебруар 2020. године, највеће учешће у извозу остварује електрична енергија са 54 милиона КМ, што износи 10,0% од укупног извоза, док највеће учешће у увозу остварују нафтна уља и уља добијена од битуменских минерала, са укупном вриједношћу од 38 милиона КМ, што износи 5,5% од укупног увоза.

хиљ. КМ

2020

2019

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Проф. др Јасмин Комић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |